Hjemmebanen til Kolbotn Basketballklubb var de første årene gymnastikksalen på Ingieråsen skole. Salen var for liten til å tilfredsstille kravene til en basketballbane. Nye kurver ble kjøpt inn, og oppmerkingen sørget medlemmene/elevene for på dugnad. Ragnar Moe var både leder og trener i starten, men på vårparten i 1972 ble en av elevene hans, Gunnar Bjørland, valgt til leder av klubben, et tillitsverv han beholdt i hele 23 år.